**ZAKON**

**O IZMJENAMA I DOPUNAMA ZAKONA O RADU**

Član 1.

U Zakonu o radu („Službeni glasnik Republike Srpske“, br. 01/16, 66/18 i 91/21 – Odluka Ustavnog suda Republike Srpske), u članu 120. stav 1. mijenja se i glasi:

„(1) Radnik ostvaruje pravo na bruto platu, u skladu sa zakonom i kolektivnim ugovorom.“

U stavu 6. poslije riječi: „u skladu sa“ dodaju se riječi: „kolektivnim ugovorom,“.

Član 2.

Član 121. mijenja se i glasi:

„(1) Plata iz člana 120. stav 1. ovog zakona sastoji se od osnovne plate i uvećanja plate propisanih ovim zakonom, kolektivnim ugovorom i ugovorom o radu, poreza na dohodak i doprinosa.

(2) Zakonom, kolektivnim ugovorom ili ugovorom o radu može se odrediti drugačiji način određivanja plate koji ne može biti nepovoljniji za radnika od načina obračuna plate iz stava 1. ovog člana.

(3) Plata iz stava 1. ovog člana umanjena za porez na dohodak i doprinose je neto plata radnika.“

Član 3.

Poslije člana 121. naziv Odjeljka 2: „2. Plata za obavljeni rad i vrijeme provedeno na radu“ mijenja se i glasi: „2. Osnovna plata“.

Član 4.

Član 122. briše se.

Član 5.

Član 123. mijenja se i glasi:

„(1) Osnovna plata određuje se na osnovu uslova potrebnih za rad na poslovima za koje je radnik zaključio ugovor o radu utvrđenih kolektivnim ugovorom, opštim aktom i vremena provedenog na radu.

(2) Elementi za određivanje plate iz stava 1. ovog člana su koeficijenti složenosti posla i cijena rada, ukoliko zakonom i kolektivnim ugovorom nije drugačije uređeno.

(3) Ukoliko cijena rada za područje, oblast ili granu nije utvrđena aktima iz stava 2. ovog člana, cijenu rada odlukom utvrđuje Vlada Republike Srpske na prijedlog Ekonomsko-socijalnog savjeta Republike Srpske, a na osnovu zahtjeva zainteresovane strane.

(4) Ako Ekonomsko-socijalni savjet ne dostavi prijedlog odluke iz stava 3. ovog člana u roku od 15 dana od dana prijema zahtjeva zainteresovane strane, odluku o cijeni rada donosi Vlada Republike Srpske u narednom roku od 15 dana.

(5) Ugovorom o radu može da se utvrdi osnovna plata u većem iznosu od osnovne plate utvrđene na osnovu elemenata iz kolektivnog ugovora ili opšteg akta.“

Član 6.

U članu 124. stav 1. mijenja se i glasi:

„(1) Plata iz člana 123. ovog zakona uvećava se za 0,3% za svaku godinu radnog staža ukoliko drugim zakonom, kolektivnim ugovorom ili ugovorom o radu nije drugačije određeno.“

U stavu 2. poslije riječi: „u skladu sa“ dodaju se riječi: „kolektivnim ugovorom,“, a poslije riječi: „po osnovu“ dodaju se riječi: „radnog učinka,“.

Poslije stava 2. dodaje se novi stav 3. koji glasi:

„(3) Radni učinak iz stava 2. ovog člana određuje se na osnovu kvaliteta i obima obavljenog posla, kao i doprinosa radnika poslovnom rezultatu poslodavca koji se utvrđuje kolektivnim ugovorom, opštim aktima, ugovorom o radu ili drugim aktima poslodavca.“

U dosadašnjem stavu 3. koji postaje stav 4. riječ: „Opštim“ zamjenjuje se riječima: „Kolektivnim ugovorom, opštim“.

Član 7.

U članu 125. riječ: „osnovne“ zamjenjuje se riječju: „bruto“, a poslije riječi: „zakonom“ dodaju se riječi: „kolektivnim ugovorom,“.

Član 8.

U članu 126. u stavu 1. poslije riječi: „utvrđenim“ dodaju se riječi: „kolektivnim ugovorom,“.

U stavu 3. riječi: „prilikom svake isplate“ zamjenjuju se riječima: „u roku propisanom stavom 1. ovog člana“.

Poslije stava 4. dodaje se novi stav 5. koji glasi:

„(5) Ministar donosi pravilnik kojim se propisuje sadržaj pismenog obračuna plate iz stava 3. ovog člana.“

Član 9.

U članu 128. poslije stava 2. dodaje se novi stav 3. koji glasi:

„(3) Najniža plata koja se isplaćuje radniku iz stava 2. ovog člana uvećava se po osnovu radnog staža.“

Član 10.

U članu 129. poslije riječi: „zakonom“ dodaju se riječi: „kolektivnim ugovorom,“.

Član 11.

U članu 130. u stavu 1. poslije riječi: „Zakonom,“ dodaju se riječi: „kolektivnim ugovorom“.

U stavu 2. poslije riječi: „Zakonom“ dodaju se zapeta i riječi: „kolektivnim ugovorom,“.

Član 12.

U članu 131. u stavu 3. poslije riječi: „zakonom“ dodaju se riječi: „kolektivnim ugovorom“.

Član 13.

U članu 132. u stavu 1. u tački 7) poslije riječi: „utvrđena“ dodaju se riječi: „kolektivnim ugovorom,“.

Član 14.

U članu 133. poslije riječi: „u skladu sa“ dodaju se riječi: „kolektivnim ugovorom,“.

Član 15.

U članu 194. u stavu 2. riječi: „prosječne mjesečne plate nakon oporezivanja isplaćene radniku“ zamjenjuju se riječima: „neto prosječne mjesečne plate radnika isplaćene“.

Član 16.

U članu 264. u stavu 1. u tački 29) poslije riječi: „rokovima“, dodaju se riječi: „i ne uruči pismeni obračun plate“.

Član 17.

Poslije člana 268. dodaje se novi član 268a. koji glasi:

„Član 268a.

Ministar će u roku od 60 dana od dana stupanja na snagu ovog zakona donijeti Pravilnik o sadržaju pismenog obračuna plate (član 126. stav 5).“

Član 18.

Poslije člana 271b. dodaju se novi čl. 271v, 271g. I 271d. koji glase:

„Član 271v.

Donosioci svih podzakonskih akata donesenih na osnovu ovog zakona dužni su, u roku od 30 dana od dana stupanja na snagu ovog zakona, uskladiti njihove odredbe sa odredbama čl. 120. i 121. ovog zakona.

Član 271g.

Poslodavci koji sa radnicima imaju zaključene ugovore o radu na iznos plate prije oporezivanja dužni su da, u roku od 30 dana od dana stupanja na snagu ovog zakona, postojeće ugovore o radu usklade sa odredbama ovog zakona na način da postojeći iznos plate prije oporezivanja uvećaju za iznos doprinosa u skladu sa propisima o doprinosima koji su važili do 31. decembra 2021. godine.

Član 271d.

Do zaključivanja kolektivnih ugovora, radnicima će se isplaćivati plata prema važećim ugovorima o radu zaključenim između radnika i poslodavaca.“

Član 19.

Ovaj zakon se objavljuje u „Službenom glasniku Republike Srpske“, a stupa na snagu 1. januara 2022. godine.

Broj: 02/1-021- 1067 /21 POTPREDSJEDNIK

Datum: 15. decembra 2021. godine NARODNE SKUPŠTINE

Denis Šulić